Държавен вестник, бр. 14, 2004 г., стр. 45

Б Р О Й  14
Д Ъ Р Ж А В Е Н   В Е С Т Н И К
С Т Р .  45
3. съдовете, използвани при събиране на
билки, се поддържат чисти и се съхраняват на
места, недостъпни за домашни животни, гриза-
чи, птици;
4. транспортните средства, с които се пре-
возват свежите билки, се поддържат чисти, сухи
и при нужда се застилат или покриват.
Чл. 15. Лицата, които събират билки, са
длъжни да поддържат добра лична хигиена.
Чл. 16. Лицата, събиращи билки, по време
на работа носят подходящо облекло, спазват
изискванията по чл. 13 и 14 и използват ръка-
вици и маски за лицето при събиране на отров-
ни, силнодействащи или алергизиращи билки.
Чл. 17. Не се допуска събиране на билки от
отровни, силнодействащи и алергизиращи рас-
тения от бременни жени, кърмачки и деца.
Чл. 18. Забранява се на лица, страдащи от
остри заразни заболявания, с отворени рани или
кожни инфекции, да събират билки.
Чл. 19. Събраните билки до пренасянето им
в билкозаготвителния пункт се съхраняват на
сухо място, без достъп на насекоми, гризачи,
птици и домашни животни.
Раздел VI
Изисквания при организирано събиране
на билки
Чл. 20. Събирането на билки е организира-
но, когато:
1. се осъществява под ръководството и конт-
рола на лице, което определя изискванията за
вида и качеството на билките, и
2. обхваща събирането на билките от нахо-
дищата на лечебни растения и транспортиране-
то им до пунктовете за изкупуване.
Чл. 21. (1) Организаторът на дейността по
предходния член преди всяка кампания провеж-
да инструктаж на лицата, събиращи билки, като
ги запознава със:
1. особеностите на района, където ще съби-
рат билките;
2. външните морфологични белези на лечеб-
ните растения, от които ще се събират билки, и
разликите от близки в морфологично отноше-
ние растения;
3. начините и техниките, които се прилагат
при събиране на билките;
4. изискванията за опазване на находищата
на лечебните растения;
5. изискванията и начините за почистване
на събраните билки;
6. хигиенните изисквания към инструменти-
те, използвани при събирането на билки;
7. изискванията при събиране на билки от
отровни, силнодействащи и алергизиращи рас-
тения;
8. изискванията за лична хигиена и за използ-
ване на ръкавици и маски за лицето при съби-
ране на билки от отровни, силнодействащи и
алергизиращи растения.
(2) Когато събирането на билки е органи-
зирано от билкозаготвител и се извършва от лица,
поименно записани в разрешително, издадено
на негово име, той провежда контрол на тези
лица по отношение спазване на условията в раз-
решителното и изискванията на тази наредба.
Раздел VII
Събиране на генетичен материал от лечебни
растения
Чл. 22. Генетичният материал е материал от
растителен произход, съдържащ функционал-
ни единици на наследственост, и обхваща цели
растения или части от тях, включително коре-
нища, грудки, луковици, плодове, семена, стъб-
лени и коренищни резници, органи или тъкани,
от които по естествен начин или чрез прилага-
не на различни техники за размножаване могат
да се получат нови растения.
Чл. 23. (1) Генетичният матeриал, събран от
природата, се използва за научни цели, за под-
помагане на естественото възстановяване на
популации, за попълване на колекции или съз-
даване на култури за отглеждане при контроли-
рани от човека условия, включително на на-
саждения за отглеждане в култура.
(2) Естествените находища на лечебни расте-
ния се използват като източник на генетичен
материал при условие, че не са подложени на
отрицателно въздействие на естествени или при-
чинени от човешка дейност фактори, като се
спазват разпоредбите на чл. 5 и 6, а в случаите,
когато видовете са защитени или поставени под
специален режим на опазване и ползване—и на
разпоредбите на чл. 24 и 25 от тази наредба.
Чл. 24. Ползването на генетичен материал
от защитени лечебни растения се извършва
съгласно разпоредбите на Закона за биологич-
ното разнообразие.
Чл. 25. При ползването на генетичен матери-
ал от естествени находища на лечебни растения
под специален режим на опазване и ползване се
спазват и следните допълнителни изисквания:
1. площ на находището—не по-малка от
100 кв. м, или популация на вида—не по-малка
от 100 екземпляра;
2. допустим процент за събиране на корени-
ща, грудки и луковици—до 10 % от наличните
екземпляри в находището;
3. допустим процент за събиране на стъбле-
ни и коренищни резници—до 20 % от налични-
те екземпляри в находището;
4. допустим процент за събиране на семена
и плодове—до 30 % от наличните запаси в на-
ходището;
5. когато генетичният материал е предназ-
начен за създаване на колекции или за отглеж-
дане в култура, в насаждението се осигуряват
екологични условия, близки до естествените
изисквания на вида;